સિદ્ધપુર તંત્ર દ્વારા એક પ્રાથમિક શાળાનું નામ શહીદ વીર ચીરાગ રાખવામાં આવ્યું છે તેમજ એક માર્ગનું નામ શહીદ વીર ચિરાગ ચૌહાણ ચોક રાખવામાં આવ્યું છે. ચિરાગના બાળપણના મિત્રોએ પોતાનાં મિત્રની યાદોને વાગોળતા થાકતા નથી. જોકે તેમના મિત્રની શહાદતથી તેમની પણ છાતી ગર્વથી જરૂર ફૂલી જાય છે. પરંતુ પોતાના મિત્ર અને સિદ્ધપુરનાં વીરની પ્રતિમા તંત્ર દ્વારા નહી મુકાતા તેનો રંજ પણ છે. ચિરાગ શહીદ થયો ત્યારે નેતાઓ દ્વારા શહીદની પ્રતિમા મુકવાની વાત થઈ હતી. પરંતુ તે વાત ઠાલી નીકળતા શહીદના મિત્ર વર્તુળમાં તેમજ દલિત સમાજમાં દુખની જોવા મળી રહી છે.